AK-74
AK-74 (rus. Автомат Калашникова образца 1974 года) arba Kalašnikovo automatinio šautuvo modelis 1974, šnekamojoje kalboje dar vadinamas kalašnikovu) – 5,45 mm kalibro šautuvas, 1974 m. pagamintas rusų ginklų konstruktoriaus Michailo Kalašnikovo. Be Sovietų Sąjungos, kurioje buvo pagamintas pirmasis šio ginklo modelis, ginklas naudotas daugelyje valstybių XX-XXI a. Pirmą kartą šautuvas panaudotas sovietų kovojant Afganistano kare, pradėtame 1979 m. Oficialiosios Pakistano žvalgybos agentūros Tarptarnybinės žvalgybos Afganistano biuro vadovo tvirtinimu, Centrinė žvalgybos valdyba sumokėjusi 5000 JAV dolerių už pirmąjį AK-74 ginklą, per Afganistano ir Sovietų Sąjungos karą patekusį afganų mudžahedams. 2021 m. duomenimis, šio tipo šautuvas naudojamas daugelyje postsovietinių respublikų. Egzempliorius gaminti licencijas turėjo Bulgarija (AK-74, AKS-74 ir AKS-74U) ir buvusi Rytų Vokietija (MPi-AK-74N, MPi-AKS-74N, MPi-AKS-74NK).